text: Sønderjyske satser på mere metal
  20 marts 2017 kl. 14.51
  Efter en nervepirrende afslutning er Sønderjyske klar til medaljeslutspillet, og holdet vil nu forsøge at få endnu et sæt medaljer.
  Efter søndagens 1-0 sejr over Randers er Sønderjyske placeret på en fjerdeplads, inden de afgørende kampe om medaljerne går i gang.
  Med 39 point har holdet lige så mange point som Lyngby på tredjepladsen, så mulighederne for at gentage sidste sæsons medaljeplads er bestemt tilstede, mener sportschef Hans Jørgen Haysen.
  - De to første medaljepladser de ser svære ud. Brøndby og FC København har sat sig med et solidt forspring, men der er en tredjeplads tilbage, så den er realistisk, og selvfølgelig noget vi vil gå efter, siger Hans Jørgen Haysen til TV SYD.
  Programmet for det komme slutspil bliver offentliggjort tirsdag.
  
  